สั่งทบทวนแจกรางวัลหนึ่งแสนครูดีอื้อ
พล.อ.ดาว์พงษ์ รัตนสุวรรณ รมว.ศึกษาธิการ (ศธ.) เปิดเผยว่า ในการประชุมคณะกรรมการคุรุสภา เมื่อเร็วๆ นี้ ได้มอบหมายให้คุรุสภาไปศึกษาเกี่ยวกับการมอบรางวัลหนึ่งแสนครูดีว่าเป็นอย่างไร สร้างความภาคภูมิใจให้แก่ครูหรือไม่ เพราะขณะนี้ครูได้รับรางวัลกันเกือบหมดทุกคนแล้ว,ด้าน ดร.ชัยยศ อิ่มสุวรรณ รองปลัด ศธ. ปฏิบัติหน้าที่เลขาธิการคุรุสภา กล่าวว่า คุรุสภาจะศึกษาว่ารางวัลหนึ่งแสนครูดีตอบโจทย์ของ รมว.ศธ.หรือไม่ เพราะในภาพรวมของ ศธ.มีการมอบรางวัลให้ครูหลายรางวัล และคุรุสภาเองก็มีการมอบรางวัลที่เป็นเกียรติประวัติแก่ครูหลายรายการอยู่แล้ว รวมถึงหน่วยงานอื่นๆ นอกจากนี้ รศ.นพ. กำจร ตติยกวี ปลัด ศธ.ได้ให้นโยบายว่า อยากให้สำรวจว่ามีรางวัลอะไรบ้างที่เป็นรางวัลสุดยอดที่ครูอยากได้ หรือมีรางวัลอะไรที่ครูรู้สึกมีคุณค่ามากน้อยอย่างไร ที่สำคัญรางวัลเหล่านั้นต้องตอบโจทย์ได้ด้วยว่าสามารถพัฒนาคุณภาพการเรียนการสอนได้อย่างไร หากตอบโจทย์ได้ว่าพัฒนาคุณภาพการเรียนการสอนจริงก็สมควรมีการมอบรางวัลต่อไป แต่ขณะนี้ยังไม่ฟันธงว่าจะยกเลิกหรือยุติการมอบรางวัลดังกล่าว ประเด็นที่คุรุสภาต้องกลับมาดู คือ หลักเกณฑ์และวิธีการประเมินเพื่อให้ได้รับรางวัล ซึ่งอาจต้องมีการทบทวน อย่างไรก็ตาม เท่าที่ทราบรางวัลหนึ่งแสนครูดีไม่ได้ถูกนำไปใช้ประกอบการพิจารณาผลงานเชิงประจักษ์ในการเลื่อนหรือขอวิทยฐานะของ สำนักงานคณะกรรมการข้าราชการครูและบุคลากรทางการศึกษา (ก.ค.ศ.)
พล.อ.ดาว์พงษ์ รัตนสุวรรณ. รมว.ศึกษาธิการ (ศธ.) เปิดเผยว่า ในการประชุมคณะกรรมการคุรุสภา เมื่อเร็วๆ นี้ ได้มอบหมายให้คุรุสภาไปศึกษาเกี่ยวกับการมอบรางวัลหนึ่งแสนครูดีว่าเป็นอย่างไร สร้างความภาคภูมิใจให้แก่ครูหรือไม่ 
ดาว์พงษ์ รัตนสุวรรณ,ชัยยศ อิ่มสุวรรณ,คุรุสภา,กำจร ตติยกวี,รางวัล,มอบรางวัลหนึ่งแสน,ครูดี,ไทยรัฐฉบับพิมพ์